Държавен вестник, бр. 92, 2021 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  92
приложение № 2 в информационен портал, 
достъпен на интернет страницата на Комиси­
ята. Лицата въвеждат данните по приложение 
№ 2 за всеки един участък на електронната 
съобщителна мрежа.
(2) При добавяне на нови участъци и при 
изменение на техническите параметри на 
вписан в регистъра участък на електронната 
съобщителна мрежа лицата подават заявление 
за въвеждане в информационния портал на 
техническите параметри съгласно т. ІІІ от 
приложение № 2. 
Чл. 8. (1) Преди да подаде заявление по 
чл. 7, ал. 1 и 2 лицето е задължено да провери 
възможностите за реализация на участъците 
чрез съпоставка с техническите параметри на 
вписаните в публичния регистър участъци.
(2) Заявителят е необходимо да установи 
работната честота, техническите и географ­
ските характеристики на желаните участъци 
така, че същите по никакъв начин да не 
предизвикват смущения във вече регистри­
раните участъци. 
Чл. 9. (1) При констатирани неточности 
и/или непълноти в заявлението по чл. 7, ал. 1 
и 2 в 7-дневен срок от получаването му пред­
седателят на Комисията или оправомощено 
от него лице уведомява заявителя за тях, като 
му указва да ги отстрани в 7-дневен срок от 
получаване на уведомлението.
(2) В случай че лицето не отстрани кон­
статираните неточности и/или непълноти по 
заявлението в съответствие с указанията по 
ал. 1, Комисията не разглежда заявлението, 
за което уведомява заявителя.
(3) В 20-дневен срок от датата на пос­
тъпване на заявлението по чл. 7, ал. 1 и 2 в 
информационния портал или от отстраняване 
на неточностите и/или непълнотите в него 
лицата и техническите данни се вписват в 
регистъра. 
Чл. 10. Комисията издава удостоверение 
за вписване в регистъра при изрично искане 
на регистрирания. 
Чл. 11. Лицата заплащат такси, определени 
в Тарифата за таксите, които се събират от 
Комисията за регулиране на съобщенията по 
Закона за електронните съобщения.
Чл. 12. Комисията отказва регистрация, 
когато са налице приложимите обстоятелства 
по чл. 84, ал. 1 от Закона за електронните 
съобщения. 
Чл. 13. Комисията удовлетворява заявле­
нията по чл. 7, ал. 1 и 2, като вписва в регис­
търа участъците при спазване на принципа 
на първия по време заявител.
Чл. 14. Индивидуалните права за ползване 
на радиочестотен спектър и задълженията 
по изпълнението на дейността по Правилата 
възникват от датата на регистрация.
Чл. 15. Регистрираното лице има право 
да ползва предоставения му радиочестотен 
спектър за срока на регистрация.
Чл. 16. Регистрираното лице е длъжно да 
осигури ефективно ползване на предоставе­
ния му радиочестотен спектър, като изгради 
и въведе в експлоатация участъците в срок 
до 6 месеца от вписването им в регистъра.
Чл. 17. Регистрираното лице е длъжно 
да осъществява електронни съобщения при 
спазване на условията, посочени в Закона 
за електронните съобщения и настоящите 
Правила.
Чл. 18. Комисията заличава регистрацията 
на лицето при изрично искане от негова страна.
Раздел IV
Решаване на спорове между лица, ползващи 
радиочестотен спектър след регистрация
Чл. 19. Комисията насърчава сътрудничес­
твото между лицата, ползващи радиочесто­
тен спектър след регистрация в съответните 
ленти по приложение № 1 при възникване на 
нежелани смущения в работата на техните 
мрежи. В случай на невъзможност да бъде 
постигнато съгласие въпросът може да бъде 
отнесен до Комисията. 
Чл. 20. Комисията извършва проверка с 
оглед установяване източника на смущенията, 
след което дава указания за елиминирането им. 
В случай че не е възможно да се елиминират 
смущенията, то лицето, регистрирало се с 
по-късна дата, трябва да измени техническите 
параметри на мрежата си така, че да елими­
нира смущенията към другата мрежа. При 
невъзможност това да бъде постигнато лицето 
е необходимо да спре работата на мрежата. 
Преходни и заключителни разпоредби
§ 1. Правилата се приемат на основание 
чл. 66а, ал. 3 от Закона за електронните съ­
общения.
§ 2. Настоящите Правила са нотифицирани 
с номер 2021/380/BG по реда на Директива 
(ЕС) 2015/1535 на Европейския парламент и на 
Съвета от 9 септември 2015 г., установяваща 
процедура за предоставянето на информация 
в сферата на техническите регламенти и пра­
вила относно услугите на информационното 
общество. 
§ 3. В едномесечен срок считано от датата 
на влизане в сила на Правилата Комисията 
служебно вписва в регистъра по чл. 3, ал. 1 
лицата, на които с разрешение е предоставен за 
ползване индивидуално определен ограничен 
ресурс – радиочестотен спектър, който подле­
жи на регистрация по настоящите Правила. 
За служебното вписване не се заплаща такса. 
Председател: 
Иван Димитров